Opravný list c. 3 k predbežnému návrhu rozpočtu na rok 2007 - Všeobecný výkaz príjmov - Výkaz príjmov a výdavkov podľa oddielu - Oddiel III - Komisia /* SEK/2006/1378 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 27.10.2006 SEK(2006) 1378 v konečnom znení OPRAVNÝ LIST č. 3 K PREDBEŽNÉMU NÁVRHU ROZPOČTU NA ROK 2007 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELU Oddiel III - Komisia (predložená Komisiou) OPRAVNÝ LIST č. 3 K PREDBEŽNÉMU NÁVRHU ROZPOČTU NA ROK 2007 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELU Oddiel III - Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], najmä na jeho článok 34, Európska Komisia týmto rozpočtovému orgánu predkladá opravný list č. 3 k predbežnému návrhu rozpočtu na rok 2007 z dôvodov uvedených v dôvodovej správe. OBSAH 1. Úvod 4 2. Ochrana a riadenie prírodných zdrojov 5 2.1. Súhrnná tabuľka 5 2.2. Poľnohospodárske výdavky (výdavky súvisiace s trhom a priame platby) 5 2.2.1. Prehľad 5 2.2.2. Výmenný kurz eura k doláru 6 2.2.3. Podrobné pripomienky 6 2.3. Medzinárodné zmluvy o rybolove 11 2.4. Zmeny v nomenklatúre a rozpočtové poznámky 12 PREHĽAD VÝDAVKOVÝCH KAPITOL FINANČNÉHO RÁMCA 13 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELOV Všeobecný výkaz príjmov a výkaz príjmov a výdavkov podľa oddielu sa zasielajú osobitne prostredníctvom systému SEI-BUD. Anglická verzia všeobecného výkazu príjmov a výkazu príjmov a výdavkov podľa oddielu tvorí prílohu k rozpočtu. 1. ÚVOD V medziinštitucionálnej dohode o rozpočtovej disciplíne a riadnom finančnom hospodárení[2] je ustanovené, že „ak to Komisia bude považovať za nevyhnutné, môže predložiť dvom rozpočtovým orgánom ad hoc opravný list, ktorým sa aktualizujú číselné údaje, o ktoré sa opiera odhad poľnohospodárskych výdavkov v predbežnom návrhu rozpočtu (PNR) a/alebo sa opravujú, na základe posledných dostupných informácií týkajúcich sa zmlúv o rybolove platných od 1. januára predmetného rozpočtového roku, sumy a ich rozdelenie medzi rozpočtové prostriedky zaúčtované v prevádzkových položkách pre zmluvy o medzinárodnom rybolove a rozpočtové prostriedky zaúčtované v rámci rezervy.“ Tento opravný list sa musí rozpočtovému orgánu odoslať do konca októbra. Komisia týmto predkladá ad hoc opravný list (OL č. 3/2007) k predbežnému návrhu rozpočtu na rok 2007, ktorý obsahuje podrobné aktualizované odhady potrieb na poľnohospodárske výdavky podľa jednotlivých položiek. Okrem meniacich sa trhových faktorov OL taktiež zahŕňa legislatívne rozhodnutia prijaté v sektore poľnohospodárstva od zostavenia PNR, revidované odhady potrieb priamych platieb, ako aj iné návrhy, ktoré by mali nadobudnúť účinnosť v priebehu nasledujúceho rozpočtového roka. Ako PNR, OL tiež vychádza z potrieb Spoločenstva ako celku. Čo sa týka trhových opatrení, žiadny rozpis rozpočtových prostriedkov medzi jednotlivé členské štáty nie je k dispozícii. Okrem toho je potrebné zdôrazniť, že tieto rozpočtové prostriedky sa považujú za predpokladané, a nie cieľové výdavky. Skutočné výdavky budú závisieť predovšetkým od skutočných trhových podmienok, aktuálneho výmenného kurzu eura k americkému doláru, ako aj pravidelnosti platieb zo strany členských štátov. Nakoľko sa jedná o povinné výdavky, akýkoľvek objem prostriedkov, ktorý musí členský štát uhradiť v súlade s nariadeniami – v rámci limitov stanovených vo finančnom rámci - bude vrátený v plnej výške. Kurz eura k doláru použitý v súlade s nariadením Rady č. 1290/2005 o financovaní Spoločnej poľnohospodárskej politiky vychádza z priemerného kurzu v období od 1. júla do 30. septembra 2006. Dosahuje úroveň 1,27 (1 EUR = 1,27 USD), čo má za následok zvýšenie potrieb vo výške približne 78 miliónov EUR v porovnaní s PNR. Na účely sprehľadnenia a transparentnosti boli niektoré rozpočtové poznámky aktualizované. Zmena v prípade medzinárodných zmlúv o rybolove súvisí so vstupom do platnosti partnerskej zmluvy o rybolove s Mauritániou, avšak bez toho, aby bola upravená celková suma vyčlenená na zmluvy o rybolove. Navrhuje sa zníženie v položke rezerv o sumu 86 miliónov EUR a zvýšenie v zodpovedajúcej prevádzkovej položke o tú istú sumu. Potreby pre poľnohospodárske výdavky dosahujú výšku 42 832 miliónov EUR. V porovnaní s PNR došlo k zníženiu o 852 miliónov EUR. Celkové potreby pre výdavkovú kapitolu 2 sa odhadujú vo výške 56 366 miliónov EUR, čím vzniká rozpätie vo výške 1 985 miliónov EUR vo viazaných rozpočtových prostriedkoch pod zodpovedajúcim stropom finančného rámca. 2. OCHRANA A RIADENIE PRÍRODNÝCH ZDROJOV 2.1. Súhrnná tabuľka PNR na rok 2007 | OL 3/2007 | Rozdiel | v mil. EUR | (a) | (b) | (c)=(b)-(a) | VRP | PRP | VRP | PRP | VRP | PRP | Celkové rozpočtové prostriedky v položke 2 | 57 218 | 55 683 | 56 366 | 54 832 | -852 | -852 | Finančný rámec | 58 351 | 58 351 | rozpätie | 1 133 | 1 985 | 852 | 852 | Z toho | Poľnohospodárske výdavky (výdavky súvisiace s trhom a priame platby) | 43 684 | 43 408 | 42 832 | 42 556 | -852 | -852 | Medzinárodné zmluvy o rybolove | 194 | 194 | 194 | 194 | 0 | 0 | z toho: -„Prevádzková položka“ | 59 | 59 | 145 | 145 | 86 | 86 | - „Rezerva“ | 135 | 135 | 49 | 49 | -86 | -86 | 2.2. Poľnohospodárske výdavky (výdavky súvisiace s trhom a priame platby) 2.2.1. Prehľad Účelom OL č. 3/2007 je zabezpečiť, aby rozpočet pre poľnohospodárstvo vychádzal z najnovších hospodárskych údajov a legislatívneho rámca. Do októbra má Komisia k dispozícii prvé údaje o produkcii (úrode) za rok 2006, z ktorej sa vychádza pri každom spoľahlivom odhade rozpočtových potrieb na rok 2007. Komisia, podobne ako v minulosti, starostlivo preskúmala všetky svoje odhady výdavkov na poľnohospodárstvo pre každú z jeho položiek. Okrem zváženia trhových činiteľov, tento OL tiež zahŕňa ktorékoľvek prijaté legislatívne rozhodnutia ako aj ich návrhy v oblasti poľnohospodárstva. Celková výška rozpočtových prostriedkov na poľnohospodárske výdavky je nižšia než sa odhadovalo v PNR na tok 2007 (- 852 miliónov EUR). Tieto ušetrené rozpočtové prostriedky vyplývajú z revízie smerom nadol týkajúcej sa potrieb pre priamu pomoc (kapitola 05 03 - 782 miliónov EUR). Potreby pre intervencie na poľnohospodárskych trhoch (kapitola 05 02) sa v porovnaní s PNR znižujú o 71 miliónov EUR a zahŕňajú niektoré dôležité zmeny v rámci kapitoly (zvýšenia a zníženia v závislosti od sektoru). Je potrebné spomenúť, že časť znížených potrieb vyplýva z revidovaných odhadov pripísaných príjmov[3]. Získanie dôležitých dodatočných príjmov sa očakáva na základe schválenia účtovných závierok (+ 238 miliónov EUR) a z osobitných odvodov za mlieko (+ 43 miliónov EUR). 2.2.2. Výmenný kurz eura k doláru V súlade s článkom 21 nariadenia Rady (ES) č. 1290/2005 o financovaní Spoločnej poľnohospodárskej politiky, kurz eura k doláru, ktorý sa použije v opravnom liste predstavuje priemerný kurz za obdobie ostatných troch mesiacov. V prípade tohto opravného listu to znamená obdobie medzi 1. júlom a 30. septembrom 2006. Priemerný zaznamenaný výmenný kurz je 1 EUR = 1,27 USD, čo je viac než výmenný kurz použitý v predbežnom návrhu rozpočtu (1 EUR = 1,20 USD). Z uvedenej zmeny výmenného kurzu vyplýva zvýšenie potrieb o približne 78 miliónov EUR (68 miliónov EUR na trhové opatrenia týkajúce sa obilnín, 10 miliónov EUR na trhové opatrenia týkajúce sa cukru). 2.2.3. Podrobné pripomienky 05 02 Opatrenia na poľnohospodárskych trhoch rozpočtové prostriedky v predbežnom návrhu rozpočtu: 5 698 mil. EUR rozpočtové prostriedky podľa opravného listu: 5 628 mil. EUR Priaznivé vyhliadky pre niektoré poľnohospodárske trhy vysvetľujú zníženie rozpočtových prostriedkov pre obilniny (- 178 miliónov EUR), náhrady vzťahujúcich sa na výrobky neuvedené v prílohe I (- 45 miliónov EUR) a hovädzie mäso (- 35 miliónov EUR). Zníženie potrieb je zaznamenané aj v prípade ovocia a zeleniny (- 83 miliónov EUR) a mliečnych výrobkov (- 31 miliónov EUR). Na rozdiel od toho sa v iných sektoroch zaznamenalo zvýšenie . V sektore vína sa spotrebuje o 76 miliónov EUR viac rozpočtových prostriedkov než sa pôvodne predpokladalo, a to z dôvodu dodatočných potrieb pre trhové opatrenia, predovšetkým destiláciu. Dodatočné rozpočtové prostriedky pre cukor (+ 88 miliónov EUR) vyplývajú predovšetkým z platieb vývozných náhrad z predchádzajúceho roka, ktoré trvali dlhšie než sa predpokladalo a prináša nižší predaj z intervenčných zásob. Mimoriadne podporné trhové opatrenia, o ktorých sa rozhodlo po výskyte moru hydiny sú hlavným dôvodom zvýšených potrieb pre sektor hydiny a vajec (+ 53 miliónov EUR). Poznámky uvedené nižšie vysvetľujú hlavné rozdiely medzi rozpočtovými prostriedkami, ktoré sú zahrnuté v PNR a rozpočtovými prostriedkami, ktoré sa nachádzajú v OL. 05 02 01 - Obilniny (rozpočtové prostriedky – 178 miliónov EUR) rozpočtové prostriedky v predbežnom návrhu rozpočtu: 694 mil. EUR rozpočtové prostriedky podľa opravného listu: 516 mil. EUR Zníženie rozpočtových potrieb pre obilniny o takmer 25 % je spôsobené kombináciou priaznivých vývojov na trhu, ku ktorým došlo od zostavenia PNR na rok 2007. Mimoriadne klimatické okolnosti viedli k zníženiu výroby obilnín v EÚ na roky 2006/2007 približne o 19,5 milióna ton v porovnaní s predchádzajúcimi odhadmi, čo malo pozitívny účinok na intervenčné náklady. Aj ceny na svetovom trhu značne vzrástli, čo vedie k lepším predajným cenám a zníženým potrebám na vývozné náhrady. Lepšie trhové podmienky znamenali zvýšený predaj z intervenčných zásob. Nakoniec bol zaznamenaný aj pokles v prevádzkových nákladoch pre intervenčné skladovanie obilnín. Všetky uvedené prvky majú značný vplyv na rozpočtové potreby pre sektor a vedú k úpravám smerom dolu v prípade vývozných náhrad pre obilniny (- 62 miliónov EUR) a intervenčného skladovania obilnín(- 155 miliónov EUR). Z dôvodu posilňovania eura, čo predstavuje dodatočných 68 miliónov EUR v sektore obilnín, však nie je možné v plnej miere využiť priaznivý vývoj na trhu. Nasledujúca tabuľka vykresľuje súčasný stav obilnín v intervencii v porovnaní s PNR. PNR (mil. ton) | OL (mil. ton) | Počiatočné zásoby Nákupy Predaj Konečné zásoby Priemerné zásoby | 16.6 8.1 5.5 19.2 18.9 | 11.3 8.4 8.0 11.7 12.0 | Na základe najnovších údajov o plnení pre rozpočet na rok 2006 sa očakáva nárast výrobných náhrad na produkciu pre škrob o 39 miliónov EUR v porovnaní s PNR na rok 2007. 05 02 05 - Cukor (rozpočtové prostriedky + 88 miliónov EUR) rozpočtové prostriedky v predbežnom návrhu rozpočtu: 235 mil. EUR rozpočtové prostriedky podľa opravného listu: 323 mil. EUR Čistý nárast rozpočtových prostriedkov pre sektor cukru je odôvodnený niekoľkými podmienkami súvisiacimi s trhom. V prípade vývozných náhrad (+ 39 miliónov EUR) vyplýva zvýšenie z dodatočných množstiev (+ 160 000 ton) vyvezených počas marketingovej kampane 2005/2006 a z oneskorených platieb, čím sa zvyšuje čiastka, ktorú je potrebné zaúčtovať do rozpočtu na rok 2007. Navyše vyšší výmenný kurz eura voči doláru vedie k ďalším výdavkom vo výške 10 miliónov EUR. Vzhľadom na priaznivý vývoj svetových cien však odhady v PNR vo výške 342 dolárov za tonu sú v súčasnosti zvýšené na 360 dolárov za tonu, čo vedie k určitým úsporám. Pokiaľ ide o skladovanie cukru (+ 50 miliónov EUR), v porovnaní s PNR sa predpokladá zvýšená nerovnováha na trhu s cukrom. Očakáva sa, že na začiatku obdobia (1. október 2006) bude uskladnených 100 000 dodatočných ton a v priebehu obdobia (1. október 2006 – 30. september 2007) sa predá o 130 000 ton menej. 05 02 08 - Ovocie a zelenina (rozpočtové prostriedky - 83 miliónov EUR) rozpočtové prostriedky v predbežnom návrhu rozpočtu: 1 407 mil. EUR rozpočtové prostriedky podľa opravného listu: 1 324 mil. EUR Predpoveď výdavkov v prípade ovocia a zeleniny je v porovnaní s PNR znížená. Rozpočtové prostriedky na spracované paradajky naznačujú zníženie potrieb vo výške 76 miliónov EUR z dôvodu zníženia množstiev, ktorých spracovanie sa očakáva (z 11,5 milióna ton v PNR na 9 miliónov ton v OL). Rozpočtové prostriedky na spracované citrusové ovocie naznačujú mierne zníženie (7 miliónov EUR), najmä kvôli ďalšiemu zníženiu pomoci (prekročenie stropov pre pomaranče) a úprave množstiev ovocia určeného na spracovanie. 05 02 09 – Výrobky vinohradnícko-vinárskeho sektora (rozpočtové prostriedky + 76 mil. eur) rozpočtové prostriedky v predbežnom návrhu rozpočtu: 1 411 mil. EUR rozpočtové prostriedky podľa opravného listu: 1 487 mil. EUR Sektor vína EÚ sa stále vyznačuje zložitou situáciou na trhu súvisiacou s veľkými zásobami. Vzhľadom na to, že v roku 2006/2007 sa očakáva rovnaká úroda hrozna ako v predchádzajúcom roku, bol odhad potrieb upravený smerom nahor, aby to zodpovedalo potrebám na obdobie 2005/2006. V porovnaní s PNR na rok 2007 je odhad potrieb vyšší v prípade všetkých trhových opatrení (vývozné náhrady: + 10 miliónov EUR, skladovanie vína a hroznového muštu: + 20 miliónov EUR, destilácia: + 63 miliónov EUR, skladovanie alkoholu: + 14 miliónov EUR, podpora na využitie muštu: + 28 miliónov EUR), zatiaľ čo sa očakáva, že štrukturálne opatrenia súvisiace s potenciálom produkcie budú menej nákladné než sa pôvodne predpokladalo (trvalé ukončenie: - 14 miliónov EUR; Reštrukturalizácia a premena: - 45 miliónov EUR). 05 02 11 04 – POSEI (okrem priamej pomoci a rybného hospodárstva 11 02 03) (rozpočtové prostriedky + 95 miliónov EUR) rozpočtové prostriedky v predbežnom návrhu rozpočtu: 117 mil. EUR rozpočtové prostriedky podľa opravného listu: 212 mil. EUR Nárast v tejto rozpočtovej položke (+ 95 miliónov EUR) je potrebné vnímať v súvislosti so znížením v rozpočtovej položke 05 03 02 50 (- 95 miliónov EUR). Na základe nových programov POSEI bolo možné lepšie rozlíšiť medzi výdavkami súvisiacimi s trhom a priamou pomocou. Následkom toho boli výdavky súvisiace s trhom presunuté do rozpočtovej položky 05 02 11 04. 05 02 12 - Mlieko a mliečne výrobky (rozpočtové prostriedky - 31 miliónov EUR) rozpočtové prostriedky v predbežnom návrhu rozpočtu: 618 mil. EUR rozpočtové prostriedky podľa opravného listu: 587 mil. EUR Aktualizované trhové predpovede pre sektor mlieka stále potvrdzujú analýzu PNR na rok 2007 a ukazujú dobré vyhliadky na trhu pre väčšinu mliečnych výrobkov aj napriek trochu menej priaznivému vývoju v prípade maslového tuku. Predovšetkým vysoké ceny za sušené odstredené mlieko, tak na vnútorných ako aj medzinárodných trhoch, umožnili znížiť na nulovú hodnotu úroveň vývozných náhrad a podpory na využitie pri výkrme zvierat. V prípade využitia pri výkrme zvierat, pozitívne prispeli aj dobré trhové ceny v sektore hovädzieho mäsa. V porovnaní s PNR na rok 2007 by sa preto rozpočtové prostriedky požadované na opatrenia týkajúce sa vnútorného odbytu odstredeného mlieka mohli znížiť o sumu 40 miliónov EUR. Na druhej strane sa očakáva, že výdavky na opatrenia súvisiace s maslovým tukom budú trochu vyššie, čo môže byť vysvetlené nízkym nárastom vo vývozných náhradách (+ 6 miliónov EUR) a v intervenčnom skladovaní masla a smotany (+ 3 milióny EUR). Ďalšia úprava v porovnaní s PNR na rok 2007 súvisí s osobitnými odvodmi, ktoré majú vyplatiť výrobcovia mlieka za prekročenie svojich referenčných množstiev. Na základe najnovších číselných údajov na kvótový rok 2005/2006 navrhuje Komisia sumu 349 miliónov EUR, t. j. o 43 miliónov EUR viac než v PNR, ktoré sa majú zaúčtovať v rámci pripísaných príjmov. 05 02 13 - Hovädzie a teľacie mäso (rozpočtové prostriedky – 35 miliónov EUR) rozpočtové prostriedky v predbežnom návrhu rozpočtu: 152 mil. EUR rozpočtové prostriedky podľa opravného listu: 117 mil. EUR Pre trhovú situáciu v sektore hovädzieho a teľacieho mäsa je aj naďalej charakteristický neustály dopyt a dobré ceny. Zatiaľ čo pred niekoľkými rokmi sa sektor vo veľkej miere spoliehal na vysoké množstvá, ktoré sa mali vyvážať s náhradami a na verejnú intervenciu, v súčasnosti sa situácia úplne zmenila. Štrukturálny prebytok zanikol a priaznivý vývoj vnútorného dopytu sa odzrkadľuje nielen v cenách, ale aj neustálym zvyšovaním dovozu a nižším vývozom. Na základe aktualizovaných trhových predpovedí Komisia navrhuje znížiť rozpočtové prostriedky na vývozné náhrady mäsa (- 23 miliónov EUR) a živých zvierat(- 9 miliónov EUR). Rozhodnutie zrušiť náhrady na vývoz jatočných zvierat už bolo zapracované v pôvodnom návrhu PNR. Nízka dodatočná úspora (- 3 milióny EUR) v porovnaní s PNR bola na základe najnovších číselných údajov zaznamenaná v rozpočtovej položke, z ktorej sa financujú mimoriadne podporné opatrenia (program porážky zvierat starších ako 30 mesiacov a program porážky staršieho dobytka súvisiace s BSE). 05 02 15 07 — Výnimočné opatrenia na podporu trhu vzťahujúce sa na hydinové mäso a sektor vajec – (rozpočtové prostriedky + 60 miliónov EUR) rozpočtové prostriedky v predbežnom návrhu rozpočtu: p.m. rozpočtové prostriedky podľa opravného listu: 60 mil. EUR Po výskyte vysoko patogénneho moru hydiny (H5N1) v oblastiach ležiacich v blízkosti Spoločenstva a v niekoľkých členských štátoch koncom roka 2005 a začiatkom roka 2006 sa v júli a auguste 2006 rozhodlo o mimoriadnych trhových opatreniach, keďže trh s hydinovým mäsom bol vážne narušený kvôli prudkému a značnému poklesu spotreby spojenému s poklesom cien. Iba malá časť tohto finančného dopadu (celkovo približne 82 miliónov EUR) bude nahradená v rámci rozpočtu na rok 2006 z dôvodu času potrebného na implementáciu opatrení v členských štátoch. Pre rozpočet na rok 2007 sa finančné potreby odhadujú vo výške 60 miliónov EUR, čo sa nepredpokladalo v PNR. 05 03 Priama pomoc rozpočtové prostriedky v predbežnom návrhu rozpočtu: 37 661 mil. EUR rozpočtové prostriedky podľa opravného listu: 36 879 mil. EUR Rozpočtové prostriedky pre túto kapitolu sú revidované smerom nadol o 782 miliónov EUR. Neviazaná priama pomoc sa znížila (- 513 miliónov EUR) čiastočne preto, lebo najnovšie dostupné informácie umožnili reálnejšie odhady potrieb pre režim jednotnej platby (na rozdiel od zahrnutia do rozpočtu výdavkových stropov predpokladaných v právnych predpisoch Spoločenstva) (- 239 miliónov EUR) a čiastočne z dôvodu zvýšených príjmov z vyrovnania účtov (- 238 miliónov EUR). Rozpočtové prostriedky pre viazanú ostatnú priamu pomoc sa znižujú o 269 miliónov EUR, predovšetkým z dôvodu znížených potrieb kompenzačnej pomoci pre banány (- 195 miliónov EUR) a presunu 95 miliónov EUR do rozpočtovej položky v kapitole 05 02 na program POSEI. 05 03 01 – Neviazaná priama pomoc (rozpočtové prostriedky – 513 miliónov EUR) rozpočtové prostriedky v predbežnom návrhu rozpočtu: 30 709 mil. EUR rozpočtové prostriedky podľa opravného listu: 30 196 mil. EUR Pri režime jednotnej platby (SPS) sa predpokladá, že členské štáty, ktoré sú v rámci tohto režimu nové, nebudú plniť rozpočet v maximálnej výške. Z toho dôvodu bolo uplatnené zníženie vo výške 239 miliónov EUR. Rozpočtové stropy pre režim jednotnej platby sa od zostavenia PNR tiež znížili o 29 miliónov EUR[4]. V prípade režimu jednotnej platby na plochu (SAPS) sa ročné rozpočtové balíky[5] znížili (-174 miliónov EUR) s cieľom oddeliť sumy na platbu za cukor uvedenú v článku 143ba nariadenia (ES) č. 1782/2003. Na tento účel bola vytvorená dodatočná položka určená na pokrytie výdavkov v rámci osobitnej platby za cukor[6] pre nové členské štáty uplatňujúce (+ 167 miliónov EUR). Rozdiel (- 7 miliónov EUR) vyplýva z korekcie uskutočnenej v súvislosti s rezervou pre reštrukturalizáciu na mliečne produkty. 05 03 02 – Ostatná priama pomoc (rozpočtové prostriedky – 269 miliónov EUR) rozpočtové prostriedky v predbežnom návrhu rozpočtu: 6 484 mil. EUR rozpočtové prostriedky podľa opravného listu: 6 215 mil. EUR Na základe posledných oznámení doručených z členských štátov boli rozpočtové prostriedky na plodiny na energetické využitie (05 03 02 27) revidované nahor (+ 16 miliónov EUR). Preto sa odhaduje, že pomoc vo výške 45 EUR/ha bude vyplatená na 1 181 000 ha. Rozpočtové prostriedky na kompenzačnú pomoc pre banány (05 03 02 30) vykazujú značnú úsporu vo výške 195 miliónov EUR. V súvislosti s kampaňou v roku 2007 sa nepredpokladajú žiadne potreby vyplývajúce z reformy v sektore. Rozpočtové prostriedky v rámci nového systému na rok 2007 budú účtované v rozpočte na rok 2008. Čo sa týka kampane v roku 2006, druhá čiastka, ktorú je potrebné vyplatiť v roku 2007 je nižšia než sa predpokladá v PNR z dôvodu vyšších cien a nižšieho množstva vypestovaných banánov. Produkcia za rok 2006 klesla zo 740 000 ton na 670 000 ton; pomoc sa znížila z 291 EUR/t na 161 EUR/t. Rozpočtové prostriedky na rozpočtovú položku 05 03 02 39 sú stanovené vo výške 20 miliónov EUR (PNR = p.m.). Týka sa dodatočnej sumy pre cukor ustanovenej v kapitole 10 nariadenia Rady (ES) č. 1782/2003 upraveného nariadením Rady (ES) č. 319/2006[7] ktorým sa vytvára prechodná (päťročná) viazaná pomoc pre pestovateľov cukrovej repy, ktorí pokračujú v pestovaní cukrovej repy v členských štátoch, ktoré znižujú svoje kvóty na cukor o viac než 50 %. Táto pomoc zodpovedá približne 30 % strát v príjmoch, okrem 60 %, ktoré už boli pokryté neviazanou platbou za cukor. Portugalsko a Taliansko sú oprávnené na túto pomoc. Oprávnená produkcia je 778 705,8 ton (Taliansko) a 34 500 ton (Portugalsko). Hrubá pomoc (pred moduláciou) predstavuje 28,26 EUR/t (Portugalsko) a 25,64 EUR/t (Taliansko). POSEI – Podporné programy Spoločenstva – rozpočtová položka 05 03 02 50 – pozri poznámky v rozpočtovej položke 05 02 11 04 2.3. Medzinárodné zmluvy o rybolove Komisia navrhuje, aby sa PNR na rok 2007 zmenil a doplnil takto: Rozpočtový článok 11 03 01 - Medzinárodné zmluvy o rybolove: Suma 145 221 500 EUR vo viazaných a platobných rozpočtových prostriedkoch na zmluvy platné do 1. januára 2007 (+ EUR 86 000 000 v porovnaní so sumou 59 221 500 EUR v PNR na rok 2007). Rozpočtová položka 40 02 41 02 - Diferencované rozpočtové prostriedky (povinné výdavky) v kapitole 40 02 – Rezervy na finančné intervencie: Suma 48 778 500 EUR vo viazaných a platobných rozpočtových prostriedkoch na medzinárodné zmluvy o rybolove (- 86 000 000 EUR v porovnaní so sumou 134 778 500 EUR v PNR na rok 2007). Celkový čistý finančný dopad tejto transakcie je nulový. Suma zodpovedá finančnému príspevku z roku 2007 na partnerskú zmluvu o rybolove medzi ES a Mauritánskou islamskou republikou, ktorá vstúpi do platnosti so spätným účinkom 1. augusta 2006 po schválení Radou. 2.4. Zmeny v nomenklatúre a rozpočtové poznámky Výdavky | Položka | Akcia | Rozpočtové prostriedky OL 3/2007 | Záväzky | Platby | 05 03 01 02 SAPS (Režim jednotnej platby na plochu) | Rozdelené do: | 05 03 01 02 SAPS (Režim jednotnej platby na plochu) | 2 111 000 000 | 2 111 000 000 | 05 03 01 03 Osobitná platba za cukor | 167 000 000 | 167 000 000 | 11 02 01 Intervencie vzťahujúce sa na výrobky rybolovu | Rozdelené do: | 11 02 01 01 Intervencie vzťahujúce sa na výrobky rybolovu – Nové opatrenia | 15 500 000 | 15 500 000 | 11 02 01 02 Intervencie vzťahujúce sa na výrobky rybolovu – Ukončenie predošlých opatrení | p.m. | p.m. | 11 02 02 Nezrovnalosti (Trhy rybného hospodárstva) | Rozdelené do: | 11 02 02 01 Nezrovnalosti (Trhy rybného hospodárstva) – Nové opatrenia | p.m. | p.m. | 11 02 02 02 Nezrovnalosti (Trhy rybného hospodárstva) – Ukončenie predošlých opatrení | p.m. | p.m. | 11 02 03 Program rybného hospodárstva pre najodľahlejšie regióny | Rozdelené do: | 11 02 03 01 Program rybného hospodárstva pre najodľahlejšie regióny – Nové opatrenia | p.m.1 | p.m.2 | 11 02 03 02 Program rybného hospodárstva pre najodľahlejšie regióny – Ukončenie predošlých opatrení | p.m. | p.m. | Príjmy | 6 8 0 Dočasné sumy na reštrukturalizáciu | Rozdelené do: | 6 8 0 1 — Dočasné sumy na reštrukturalizáciu – Pripísané príjmy | p.m. | 6 8 0 2 Nezrovnalosti týkajúce sa dočasného fondu na reštrukturalizáciu – Pripísané príjmy | p.m. | 1 Rozpočtové prostriedky vo výške 15 000 000 EUR sú uvedené v položke 40 02 41 02. 2 Rozpočtové prostriedky vo výške 15 000 000 EUR sú uvedené v položke 40 02 41 02. Okrem týchto zmien v nomenklatúre sú aktualizované poznámky v týchto rozpočtových položkách: Položka 05 02 11 04 – POSEI (okrem priamej pomoci a rybného hospodárstva 11 02 03) Položka 05 03 02 50 — POSEI — Podporené programy Spoločenstva Položka 05 03 02 51 – POSEI – Ostatná priama pomoc a predošlé režimy Položka 05 03 02 52 — POSEI — Ostrovy v Egejskom mori Článok 05 07 02 — Riešenie sporov PREHĽAD VÝDAVKOVÝCH KAPITOL FINANČNÉHO RÁMCA Finančný rámec Výdavková kapitola/výdavková podkapitola | Finančný rámec 2007 | PNR 2007 (vrátane OL č.°2/2007[8]) | OL 3/2007 | PNR 2007 + OL 1,2 a 3/2007 | |VRP |PRP |VRP |PRP |VRP |PRP |VRP |PRP | | 1. UDRŽATEĽNÝ RAST | | | | | | | | | | 1a. Konkurencieschopnosť pre rast a zamestnanosť |8 918 000 000 | |9 316 483 511 |6 947 304 511 | | |9 316 483 511 |6 947 304 511 | |1b. Súdržnosť pre rast a zamestnanosť |45 487 000 000 | |45 486 558 504 |37 798 703 678 | | |45 486 558 504 |37 798 703 678 | |Spolu | 54 405 000 000 | |54 803 042 015 | 44 746 008 189 | | |54 803 042 015 | 44 746 008 189 | | Rozpätie | | |101 957 985[9] | | | |101 957 985 | | | 2. OCHRANA A RIADENIE PRÍRODNÝCH ZDROJOV | | | | | | | | | | Z toho výdavky súvisiace s trhom a priame platby |45 759 000 000 | |43 684 007 000 |43 407 987 756 |-851 700 000 |-851 700 000 |42 832 307 000 |42 556 287 756 | |Spolu | 58 351 000 000 | |57 217 576 036 | 55 683 381 736 | | |56 365 876 036 | 54 831 681 736 | | Rozpätie | | |1 133 423 964 | | | |1 985 123 964 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |637 000 000 | |571 339 000 |426 989 000 | | |571 339 000 |426 989 000 | |3b. Občianstvo | 636 000 000 | |603 675 000 |680 252 652 | | |603 675 000 |680 252 652 | |Spolu | 1 273 000 000 | |1 175 014 000 | 1 107 241 652 | | |1 175 014 000 | 1 107 241 652 | | Rozpätie | | |97 986 000 | | | |97 986 000 | | | 4. EÚ AKO GLOBÁLNY PARTNER[10] | 6 578 000 000 | | 6 702 527 000 | 7 447 469 578 | | | 6 702 527 000 | 7 447 469 578 | | Rozpätie | | | 110 000 000 | | | | 110 000 000 | | | 5. ADMINISTRATION[11] |7 039 000 000 | |7 002 283 649 | 7 002 183 649 | | |7 002 283 649 | 7 002 183 649 | | Rozpätie | | | 112 716 351 | | | | 112 716 351 | | | 6. KOMPENZÁCIA | 445 000 000 | |444 646 152 | 444 646 152 | | |444 646 152 | 444 646 152 | | Rozpätie | | | 353 848 | | | | 353 848 | | |SPOLU | 128 091 000 000 | 123 790 000 000 | 127 345 088 852 | 116 430 930 956 | -851 700 000 | -851 700 000 | 126 493 388 852 | 115 579 230 956 | | Rozpätie | | |1 556 438 148 | 7 435 069 044 | | |2 408 138 148 | 8 286 769 044 | | [1] Ú. v. ES L 248, 16.9.2002, s. 1. [2] Ú. v. EÚ L 139, 14.6.2006, s. 1. [3] V článku 180 nariadenia o rozpočtových pravidlách je ustanovené, že od 1.1.2007 budú záporné poľnohospodárske výdavky nahradené príjmami pripísanými EPUZF. Z toho vyplýva, že rozpočtové prostriedky pre rozpočtové položky, na ktoré možno prijať pripísané príjmy musia vykazovať ,,čistú“ sumu po odpočítaní odhadovaných pripísaných príjmov. Účtovná zásada pre tento postup spočíva v tom, že výdavky súvisiace s pripísanými príjmami možno vynaložiť až po zhromaždení príjmov. Výdavky financované prostredníctvom pripísaných príjmov preto nemožno vykázať v rozpočte. [4] Príloha IV k nariadeniu Komisie (ES) č. 1156/2006, Ú. v. EÚ L 208, 29.7.2006, s. 3. [5] Príloha IV k nariadeniu Komisie (ES) č. 1156/2006, Ú. v. EÚ L 208, 29.7.2006, s. 3. [6] Príloha VI k nariadeniu Komisie (ES) č. 1156/2006, Ú. v. EÚ L 208, 29.7.2006, s. 3. [7] Ú. v. EÚ L 58, 28.2.2006, s. 32. [8] OL č. 1/2007 nemal žiadny účinok na výdavky, iba na príjmy. [9] EZF nie je zahrnutý vo výpočte rozpätia v rámci výdavkovej kapitoly 1a. [10] Rozpätie výdavkovej kapitoly 4 na rok 2007 nezahŕňa rozpočtové prostriedky týkajúce sa rezervy na pomoc v prípade mimoriadnych udalostí (234,5 milióna EUR). [11] Vo výpočte rozpätia v rámci stropu výdavkovej kapitoly 5 je zohľadnená poznámka pod čiarou (1) vo finančnom rámci na roky 2007 – 2013 v objeme 76 mil. EUR na príspevky zamestnancov do systému dôchodkového zabezpečenia.